НАРОДНО ЧИТАЛИЩЕ“ТРИФОН ХРИСТОВСКИ 1906“

ПРИ С.РАДОТИНА,ОБЩИНА БОТЕВГРАД

 На вниманието на Г-н Гавалюгов

 Кмет на община Ботевград

 КУЛТУРНООБРАЗОВАТЕЛНА ПРОГРАМА ПРЕЗ 2020Г.

 I. Календар на художественотворческата и културно-образователната дейност:

През м.01. се честват именните дни на наши членове: Василов ден,Йорданов ден,Иванов ден.

През м.02. се чества празника на Трифон Зарезан и се избира царица на виното.Ще организираме традиционната дегустация на вино от реколта 2019 година.

През м.03 ще честваме международния ден на жената 8-ми март с викторина за най-хубава питка и изложба на домашно тъкани карета и други предмети.

През м.04 ще празнуваме „Възкресение Христово“ и ще се провежда конкурс за най-хубаво боядисано яйце и ще се дегустират домашно приготвени козунаци.

През м.05 се чества храмовия празник на черквата „Св.Св.Кирил и Методи”-11-ти май с курбан,музика и веселие.Ще поканим драматичния състав от читалището в гр.Ботевград да представят новата си постановка по случай 24 май „Денят на нашата писменост“

През м.06 ще се проведе ваканционно мероприятие за отдих на нашите членове до морето.

През м.07 ще се чества празника на селото – **събора ни „Св.Панталеймон**” с курбан,слово пред паметника на загиналите през всички войни ,ще има обща трапеза с духова музика и хора на площада.

През м.08 ще направим традиционната изложба на приложни изкуства от камък и хартия изработени то Галина Николова,член на нашето читалище.

През м.09 ще празнуваме съединението и деня на независимостта на България.Ще организираме културно-историческа екскурзия в страната.

През м.10 и м.11 ще се организира посещение на църкви ,манастири и други забележителности,обогатявайки културните и исторически познания на членовете на читалището.

През м.12 ще се изготви музикална програма по случай Коледните и Новогодишни празници.

**КУРС ПО КОМПЮТЪРНА ГРАМОТНОСТ**

Стана традиция да функционира курса от началото на м.Април до м.Юни.И отново от м.Септември до м.Октомври.

**БИБЛИОТЕЧНА ДЕЙНОСТ**

В читалището има действаща библиотека с богат избор от всички жанрове с определени дни и часове за посещение.Библиотеката се обогатява всяка година с нови книги подарени от хората в селото.

**МУЗЕЙНА ДЕЙНОСТ**

В сградата на читалището се намира постоянна музейна сбирка на селото,аранжирана от музейните специалисти в гр.Ботевград.Тя е достъпна във времето,когато работи пенсионерския клуб в селото.

Голямата част от всички тези инциативи са се провеждали през годините и се надяваме традициите да останат да се спазват от бъдещите поколения.

**СЕКРЕТАР: ПРЕДСЕДАТЕЛ:**

 /Ц.Раковска/ /Ст.Цекова/